title: Регламент за изпълнение (ЕС) 2018/878 на Комисията от 18 юни 2018 година за приемане на списъка на държавите членки или части от територията на държави членки, които отговарят на правилата за категоризация, установени в член 2, параграфи 2 и 3 от Делегиран регламент (ЕС) 2018/772 по отношение на прилагането на превантивни здравни мерки за контрол на заразяването с Echinococcus multilocularis при кучетата (Текст от значение за ЕИП.)

text:
               19.6.2018

               BG

               Официален вестник на Европейския съюз

               L 155/1

         РЕГЛАМЕНТ ЗА ИЗПЪЛНЕНИЕ (ЕС) 2018/878 НА КОМИСИЯТА
   от 18 юни 2018 година
   за приемане на списъка на държавите членки или части от територията на държави членки, които отговарят на правилата за категоризация, установени в член 2, параграфи 2 и 3 от Делегиран регламент (ЕС) 2018/772 по отношение на прилагането на превантивни здравни мерки за контрол на заразяването с Echinococcus multilocularis при кучетата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (1), и по-специално член 20 от него,
   като има предвид, че:

               (1)

               С Регламент (ЕС) № 576/2013 се установяват приложимите правила по отношение на движението с нетърговска цел към държавите членки на кучета, котки и порове. В член 19 се предвижда по-специално прилагането на превантивни здравни мерки с цел контрол на болести и зарази, различни от бяс, които е възможно да се разпространят поради движението на тези животни.

               (2)

               В член 19 от Регламент (ЕС) № 576/2013 също така се предвижда приемането на правила за категоризацията на държавите членки, или части от тях, въз основа на здравния статус на животните и системите им за наблюдение и докладване във връзка с някои болести или зарази, различни от бяс. Държавите членки, или части от тях, които се придържат към тези правила за категоризация, могат да бъдат включени в списък, който се предвижда да бъде одобрен по реда на член 20 от посочения регламент.

               (3)

               На основание член 19, параграф 1 от Регламент (ЕС) № 576/2013 Комисията прие Делегиран регламент (ЕС) 2018/772 (2), с който тя разрешава прилагането на превантивни здравни мерки с цел контрол на заразяването с Echinococcus multilocularis при кучетата, установява правилата за категоризация на държавите членки, или на части от тях, по отношение на въпросната зараза, и установява условията, които трябва да изпълняват държавите членки, за да продължат да отговарят на изискванията за прилагане на въпросните превантивни здравни мерки.

               (4)

               Правилата за категоризация, установени в Делегиран регламент (ЕС) 2018/772, включват условията, които трябва да изпълняват държавите членки, за да се удостовери отсъствието на цялата тяхна територия на диви червени лисици или, ако на цялата им територия или на части от нея присъстват диви животни крайни гостоприемници, които е вероятно да са гостоприемници на паразита Echinococcus multilocularis, че при тези животни няма регистрирани случаи на зараза с паразита Echinococcus multilocularis. Държавите членки, или части от тях, фигуриращи в списъка по член 20 от Регламент (ЕС) № 576/2013 като отговарящи на въпросните правила за категоризация, отговарят на изискванията за прилагане на превантивните здравни мерки, конкретно посочени в Делегиран регламент (ЕС) 2018/772.

               (5)

               Делегиран регламент (ЕС) 2018/772 е предназначен да замени Делегиран регламент (ЕС) № 1152/2011 на Комисията (3), който съдържа сходни превантивни здравни мерки с цел контрол на заразяването с Echinococcus multilocularis при кучетата и в който Финландия, Ирландия, Малта и Обединеното кралство фигурират като държави членки, на които е разрешено да прилагат въпросните мерки. Финландия, Ирландия, Малта и Обединеното кралство продължават да отговарят на изискванията за прилагане на тези превантивни здравни мерки, а именно условията, установени в Делегиран регламент (ЕС) № 1152/2011, въз основа на доказателства за трайното отсъствие на паразита Echinococcus multilocularis при техните популации от диви животни крайни гостоприемници или, в случая с Малта, въз основа на доказателства за това, че на острова липсват подходящи за крайни гостоприемници популации от диви животни и че паразитът Echinococcus multilocularis никога не е бил регистриран при местни домашни крайни гостоприемници.

               (6)

               Дивата червена лисица се описва като животински вид, който не присъства в никоя част от Малта по данни на Международния съюз по опазване на природата. На тази основа и въз основа на доказателствата, посочени в съображение 5, Малта се счита за държава, която отговаря на правилата за категоризация, установени в член 2, параграф 2 от Делегиран регламент (ЕС) 2018/772, по отношение на цялата си територия. Поради това Малта следва да се впише в списъка на държавите, отговарящи на посочените правила за категоризация по отношение на цялата си територия.

               (7)

               Популация от диви животни крайни гостоприемници, които е вероятно да са гостоприемници на паразита Echinococcus multilocularis, и по-специално популация от червени лисици, присъства на цялата територия на Финландия, Ирландия и Обединеното кралство. От 1 януари 2012 г. досега и трите държави членки изпълняват патогенно-специфични програми за наблюдение на своите популации от червени лисици в съответствие с изискванията на Делегиран регламент (ЕС) № 1152/2011, като и при трите няма регистрирани случаи на зараза с Echinococcus multilocularis при въпросните популации. По силата на тяхното национално право е задължително уведомяването за всеки случай на такава зараза. С оглед на гореизложеното се счита, че Финландия, Ирландия и Обединеното кралство отговарят на правилата за категоризация, установени в член 2, параграф 3 от Делегиран регламент (ЕС) 2018/772, по отношение на цялата си територия. Поради това Финландия, Ирландия и Обединеното кралство следва да се впишат в списъка на държавите, отговарящи на въпросните правила за категоризация по отношение на цялата си територия.

               (8)

               В Делегиран регламент (ЕС) 2018/772 се предвижда отмяната на Делегиран регламент (ЕС) № 1152/2011 да породи действие, считано от 1 юли 2018 г. За да се предотврати евентуален период на спиране на прилагането на превантивните здравни мерки по отношение на кучетата, въвеждани във Финландия, Ирландия, Малта и Обединеното кралство, настоящият регламент следва да влезе в сила в деня след деня на публикуването му в Официален вестник на Европейския съюз и да започне да се прилага от 1 юли 2018 г.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Списъкът на държавите членки, които отговарят по отношение на цялата си територия на правилата за категоризация, установени в член 2, параграф 2 от Делегиран регламент (ЕС) 2018/772, е поместен в част 1 от приложението към настоящия регламент.
   Член 2
   Списъкът на държавите членки или части от територията на държави членки, които отговарят на правилата за категоризация, установени в член 2, параграф 3 от Делегиран регламент (ЕС) 2018/772, е поместен в част 2 от приложението към настоящия регламент.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

   Той се прилага от 1 юли 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юни 2018 година.

            За Комисията

            Председател

         Jean-Claude JUNCKER

      (1)  ОВ L 178, 28.6.2013 г., стр. 1.

      (2)  Делегиран регламент (ЕС) 2018/772 на Комисията от 21 ноември 2017 г. за допълнение на Регламент (ЕС) № 576/2013 на Европейския парламент и на Съвета по отношение на превантивните здравни мерки за контрол на заразяването с Echinococcus multilocularis при кучетата и за отмяна на Делегиран регламент (ЕС) № 1152/2011 (ОВ L 130, 28.5.2018 г., стр. 1).

      (3)  Делегиран регламент (ЕС) № 1152/2011 на Комисията от 14 юли 2011 г. за допълване на Регламент (ЕО) № 998/2003 на Европейския парламент и на Съвета по отношение на превантивните здравни мерки за контрол на заразяването с Echinococcus multilocularis при кучетата (ОВ L 296, 15.11.2011 г., стр. 6).

      ПРИЛОЖЕНИЕ
      ЧАСТ 1
      Списък на държавите членки, които отговарят по отношение на цялата си територия на правилата за категоризация, установени в член 2, параграф 2 от Делегиран регламент (ЕС) 2018/772

                  Код на държавата по ISO

                  Държава членка

                  MT

                  МАЛТА

            ЧАСТ 2
      Списък на държавите членки или части от територията на държави членки, които отговарят на правилата за категоризация, установени в член 2, параграф 3 от Делегиран регламент (ЕС) 2018/772

                  Код на държавата по ISO

                  Държава членка

                  Цялата територия/части от нея

                  FI

                  ФИНЛАНДИЯ

                  Цялата територия

                  GB

                  ОБЕДИНЕНО КРАЛСТВО

                  Цялата територия

                  IE

                  ИРЛАНДИЯ

                  Цялата територия


title: Регламент за изпълнение (ЕС) 2018/979 на Комисията от 11 юли 2018 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

text:
               12.7.2018

               BG

               Официален вестник на Европейския съюз

               L 176/7

         РЕГЛАМЕНТ ЗА ИЗПЪЛНЕНИЕ (ЕС) 2018/979 НА КОМИСИЯТА
   от 11 юли 2018 година
   за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
   като има предвид, че:

               (1)

               В приложение III към Регламент (ЕО) № 1210/2003 са изброени институциите, корпорациите и агенциите, физическите и юридическите лица, органите и образуванията от предишното правителство на Ирак, обхванати от предвиденото в същия регламент замразяване на финансови средства и икономически ресурси, които са се намирали извън Ирак към 22 май 2003 г.

               (2)

               На 5 юли 2018 г. Комитетът по санкциите към Съвета за сигурност на Организацията на обединените нации реши да заличи едно вписване от списъка на лицата и образуванията, по отношение на което следва да се прилага замразяването на финансови средства и на икономически ресурси.

               (3)

               Поради това приложение III към Регламент (ЕО) № 1210/2003 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1210/2003 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2018 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 169, 8.7.2003 г., стр. 6.

      ПРИЛОЖЕНИЕ
      В приложение III към Регламент (ЕО) № 1210/2003 се заличава следното вписване:

                     „44.

                     GENERAL ESTABLISHMENT FOR GRAIN TRADING (или (a) GRAIN BOARD OF IRAQ; (б) STATE ORGANISATION OF GRAIN). Адреси: (a) P.O. Box 329, Bab Al Mouadham-Midan, Baghdad, Iraq; (б) P.O. Box 2261, Allque, Irkheta, Karada Al-Shakira, Baghdad, Iraq.“


title: Регламент за изпълнение (ЕС) 2018/983 на Комисията от 11 юли 2018 година относно разрешението за употребата на бензоена киселина като фуражна добавка за видове свине с по-малко стопанско значение за угояване и за възпроизводство (притежател на разрешението DSM Nutritional Products Sp. z o. o.) (Текст от значение за ЕИП.)

text:
                  12.7.2018

                  BG

                  Официален вестник на Европейския съюз

                  L 176/17

            РЕГЛАМЕНТ ЗА ИЗПЪЛНЕНИЕ (ЕС) 2018/983 НА КОМИСИЯТА
      от 11 юли 2018 година
      относно разрешението за употребата на бензоена киселина като фуражна добавка за видове свине с по-малко стопанско значение за угояване и за възпроизводство (притежател на разрешението DSM Nutritional Products Sp. z o. o.)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за издаване на разрешение за употребата на бензоена киселина като фуражна добавка за видове свине с по-малко стопанско значение за угояване и за възпроизводство. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението е за разрешаване на бензоената киселина като фуражна добавка за видове свине с по-малко стопанско значение за угояване и за възпроизводство, която да бъде класифицирана в категорията „зоотехнически добавки“.

                  (4)

                  С Регламент (ЕО) № 1730/2006 на Комисията (2) вече бе разрешена употребата на добавката като фуражна добавка за отбити прасенца, с Регламент (ЕО) № 1138/2007 на Комисията (3) — за свине за угояване, а с Регламент за изпълнение (ЕС) 2016/900 на Комисията (4) — за свине майки.

                  (5)

                  В становището си от 28 септември 2017 г. (5) Европейският орган за безопасност на храните („Органът“) заключи, че при предложените условия на употреба бензоената киселина не се отразява неблагоприятно върху здравето на на хората, нито върху околната среда, както и че има потенциал да доведе до намаляване на pH на урината на видове свине с по-малко стопанско значение. Тъй като обаче няма граница на експозиция при отбити прасенца с по-голямо стопанско значение, Органът не беше в състояние да екстраполира заключението за безопасността по отношение на отбити прасенца с по-малко стопанско значение. Следователно бе установено, че добавката е безвредна за видове свине с по-малко стопанско значение за угояване и за възпроизводство. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (6)

                  При оценката на бензоената киселина беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (7)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочената в приложението добавка, която принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 11 юли 2018 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Регламент (ЕО) № 1730/2006 на Комисията от 23 ноември 2006 г. относно разрешаването на бензоената киселина (VevoVitall) като фуражна добавка (ОВ L 325, 24.11.2006 г., стр. 9).

         (3)  Регламент (ЕО) № 1138/2007 на Комисията от 1 октомври 2007 г. относно разрешаването на нова употреба на бензоената киселина (VevoVitall) като фуражна добавка (ОВ L 256, 2.10.2007 г., стр. 8).

         (4)  Регламент за изпълнение (ЕС) 2016/900 на Комисията от 8 юни 2016 г. за разрешаване на употребата на бензоена киселина като фуражна добавка за свине майки (притежател на разрешението DSM Nutritional Products Ltd) (ОВ L 152, 9.6.2016 г., стр. 18).

         (5)  EFSA Journal (Бюлетин на ЕОБХ), 2017; 15(10):5026.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg активно вещество/kg пълноценен фураж със съдържание на влага 12 %

                        Категория: „Зоотехнически добавки“. Функционална група: други зоотехнически добавки (намаляване на pH на урината).

                     4d210

                     DSM Nutritional Products Sp. z o. o.

                     Бензоена киселина

                        Състав на добавката:

                     Бензоена киселина (≥ 99,9 %)

                        Характеристика на активното вещество:

                     Бензенкарбоксилна киселина, фенилкарбоксилна киселина,
                     C7H6O2

                     CAS номер: 65-85-0
                     Максимално ниво на онечистванията:

                                 Фталова киселина: ≤ 100 mg/kg

                                 Бифенил: ≤ 100 mg/kg

                        Метод за анализ
                         (1)

                     За количествено определяне на бензоена киселина във фуражната добавка:

                                 —

                                 титруване с натриев хидроксид (Европейска фармакопея, монография 0066).

                           За количествено определяне на бензоената киселина в премиксите и фуражите:

                                 —

                                 течна хроматография с обърнати фази и УВ детектор (RP-HPLC/UV) — метод, основаващ се на стандарт ISO 9231:2008.

                     Видове свине с по-малко стопанско значение, отглеждани за угояване и за възпроизводство

                     —

                     5 000

                     5 000

                                 1.

                                 В упътването за употреба на добавката и премиксите се посочват условията на съхранение и устойчивостта при топлинна обработка.

                                 2.

                                 Добавката не се употребява с други източници на бензоена киселина или бензоати.

                                 3.

                                 В упътването за употреба се посочва следното в допълващите фуражи: „Не се разрешава храненето на видове свине с по-малко стопанско значение, отглеждани за угояване и за възпроизводство, с допълващи фуражи, съдържащи бензоена киселина. Допълващите фуражи за свине майки трябва да се смесват добре с други фуражни материали от дневната дажба“.

                                 4.

                                 За потребителите на добавката и премиксите стопанските субекти в областта на фуражите установяват процедури за работа и организационни мерки за преодоляване на потенциалните рискове във връзка с употребата им. Когато тези рискове не могат да бъдат отстранени или сведени до минимум чрез такива процедури и мерки, добавката и премиксите се използват с лични предпазни средства, включително средства за предпазване на очите и на кожата.

                     1 август 2028 г.

            (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2018/980 на Комисията от 11 юли 2018 година за изменение на Регламент за изпълнение (ЕС) № 815/2012 по отношение на информацията, която следва да се обменя между държавите членки с цел идентифициране на данъчнозадължените лица, използващи режима извън Съюза

text:
               12.7.2018

               BG

               Официален вестник на Европейския съюз

               L 176/9

         РЕГЛАМЕНТ ЗА ИЗПЪЛНЕНИЕ (ЕС) 2018/980 НА КОМИСИЯТА
   от 11 юли 2018 година
   за изменение на Регламент за изпълнение (ЕС) № 815/2012 по отношение на информацията, която следва да се обменя между държавите членки с цел идентифициране на данъчнозадължените лица, използващи режима извън Съюза
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално член 44, параграф 1, член 44, параграф 2, втора алинея, член 45, параграфи 1 и 2, и член 51, параграф 1 от него,
   като има предвид, че:

               (1)

               С Регламент за изпълнение (ЕС) № 815/2012 на Комисията (2) се определят подробни правила за прилагането на Регламент (ЕС) № 904/2010, по-специално що се отнася до предаването на информация за регистрацията на данъчнозадължените лица, ползващи специалните режими за далекосъобщителни услуги, услуги за разпространение на радио и телевизия или електронни услуги, предвидени в дял XII, глава 6 от Директива 2006/112/ЕО на Съвета (3).

               (2)

               Вследствие на изменението на членове 358а и 361 от Директива 2006/112/ЕО с Директива (ЕС) 2017/2455 на Съвета (4) данъчнозадължените лица, неустановени в рамките на Общността, които са идентифицирани за целите на данъка върху добавената стойност (ДДС) в рамките на Общността, ще могат, считано от 1 януари 2019 г., да използват специалния режим, съдържащ се в дял XII, глава 6, раздел 2 от Директива 2006/112/ЕО („режим извън Съюза“), за предоставяне на далекосъобщителни услуги, услуги за разпространение на радио и телевизия или електронни услуги на данъчно незадължени лица, които са установени в държава членка или имат постоянен адрес или обичайно местоживеене в държава членка.

               (3)

               Общото електронно съобщение за предаване на информация за идентифициране на данъчнозадължените лица, които използват режима извън Съюза, посочено в колона Б от таблицата в приложение I към Регламент (ЕС) № 815/2012, следва да бъде съответно изменено.

               (4)

               От съображения за последователност настоящият регламент следва да се прилага от същата дата, от която се прилагат разпоредбите на Директива (ЕС) 2017/2455, с които се въвежда възможността данъчнозадължените лица, неустановени в рамките на Общността, които са идентифицирани за целите на ДДС в рамките на Общността, да използват специалния режим.

               (5)

               Мерките, предвидени в настоящия регламент, са в съответствие със становището на Постоянния комитет по административно сътрудничество,

         ПРИЕ НАСТОЯЩИЯ РЕГЛАМЕНТ:
   Член 1
   В колона Б от таблицата в приложение I към Регламент за изпълнение (ЕС) № 815/2012 текстът в клетка номер 16 се заменя със следното:

      „Електронна декларация, че данъчнозадълженото лице не е установено в Съюза“.

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2019 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2018 година.

            За Комисията

            Председател

         Jean-Claude JUNCKER

      (1)  ОВ L 268, 12.10.2010 г., стр. 1.

      (2)  Регламент за изпълнение (ЕС) № 815/2012 на Комисията от 13 септември 2012 г. за определяне на подробни правила за прилагането на Регламент (ЕС) № 904/2010 на Съвета по отношение на специалните режими за неустановени данъчнозадължени лица, предоставящи далекосъобщителни услуги, услуги за разпространение на радио и телевизия или електронни услуги на данъчно незадължени лица (ОВ L 249, 14.9.2012 г., стр. 3).

      (3)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).

      (4)  Директива (ЕС) 2017/2455 на Съвета от 5 декември 2017 г. за изменение на Директива 2006/112/ЕО и Директива 2009/132/ЕО по отношение на някои задължения, свързани с данъка върху добавената стойност, приложими при доставките на услуги и дистанционните продажби на стоки (ОВ L 348, 29.12.2017 г., стр. 7).


title: Регламент за изпълнение (ЕС) 2018/981 на Комисията от 11 юли 2018 година за изменение на списъка на бразилските предприятия, от които е разрешен вносът в Съюза на продукти от риболов, предназначени за консумация от човека (Текст от значение за ЕИП.)

text:
               12.7.2018

               BG

               Официален вестник на Европейския съюз

               L 176/11

         РЕГЛАМЕНТ ЗА ИЗПЪЛНЕНИЕ (ЕС) 2018/981 НА КОМИСИЯТА
   от 11 юли 2018 година
   за изменение на списъка на бразилските предприятия, от които е разрешен вносът в Съюза на продукти от риболов, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 12, параграф 4, буква в) от него,
   като има предвид, че:

               (1)

               С Регламент (ЕО) № 854/2004 се определят специфични правила за организирането на официален контрол върху продуктите от животински произход. По-специално в член 12, параграф 1 от посочения регламент се предвижда, че, с изключение на някои специфични случаи, продукти от животински произход могат да се внасят в Съюза само ако са с произход от предприятия от трета държава, които фигурират в списъците, изготвени и актуализирани в съответствие с изискванията на същия член. Справка с тези списъци може да се направи на уебсайта на генерална дирекция „Здравеопазване и безопасност на храните“ (2).

               (2)

               В член 12, параграф 2 от Регламент (ЕО) № 854/2004 се определя, че предприятия от трети държави може да бъдат поставени в посочените списъци само ако компетентните органи на съответната трета държава гарантират, че тези предприятия, заедно с други предприятия, обработващи суровината от животински произход, която се използва за производството на съответните продукти от животински произход, отговарят на изискванията на Съюза в съответната област. Освен това, по силата на член 12, параграф 3 от Регламент (ЕО) № 854/2004, компетентните органи на съответната трета държава са длъжни да актуализират посочените списъци на предприятията и съответно да ги предават на Комисията.

               (3)

               В член 15, параграф 2, буква а) от Регламент (ЕО) № 854/2004 се изисква продуктите от риболов, внесени от кораб фабрика или кораб хладилник, плаващи под флага на трета държава, да идват от плавателни съдове, които фигурират в списък, изготвен и актуализиран в съответствие с процедурата, определена в член 12, параграф 4 от същия регламент.

               (4)

               През септември 2017 г. при инспекция на Комисията бе установено, че предприятията за първично производство, които извършват доставка до бразилски предприятия, от които е разрешен вносът на продукти от риболов, са нито идентифицирани, нито подлежат на официален контрол. Следователно в този одит се стигна до заключението, че компетентният орган в Бразилия нито е в състояние да предостави гаранциите, предвидени в член 12, параграф 2, букви а) и б) от Регламент (ЕО) № 854/2004, нито да предостави всички гаранции, посочени в здравния сертификат за рибни продукти, установен в допълнение IV към приложение VI към Регламент (ЕО) № 2074/2005 на Комисията (3). Освен това тази инспекция разкри сериозни пропуски по отношение на инфраструктурата и хигиенните изисквания в редица инспектирани бразилски предприятия, от които е разрешен вносът на продукти от риболов. Горепосочените пропуски са показали системна липса на ефективен контрол от страна на бразилските компетентни органи върху продуктите от риболов.

               (5)

               В отговор на препоръките от предварителния доклад от инспекцията бразилските органи уведомиха Комисията в официално писмо от 22 декември 2017 г., че са прекратили издаването на здравни сертификати за всички продукти от риболов, предназначени за износ за Съюза, считано от 3 януари 2018 г. Някои държави членки обаче уведомиха Комисията, че на границите на Съюза са били представени пратки с продукти от риболов с произход от Бразилия заедно със сертификати, издадени след датата на прекратяването.

               (6)

               Предвид тези съображения и тъй като няма нова информация от бразилските органи, не може да се гарантира в достатъчна степен, че предприятията, на които е разрешено да изнасят продукти от риболов от Бразилия за Съюза, отговарят на условията на член 12, параграф 2 от Регламент (ЕО) № 854/2004, поради което продуктите им представляват риск за общественото здраве. Следователно е целесъобразно всички предприятия да бъдат заличени от списъка на бразилските предприятия, от които е разрешен вносът в Съюза на продукти от риболов, предназначени за консумация от човека.

               (7)

               Поради риска за общественото здраве, свързан с техните продукти, тези предприятия следва незабавно да престанат да имат право да изнасят продукти за Съюза. Поради това е целесъобразно датата на влизане в сила на настоящия регламент да е денят след деня на неговото публикуване.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Списъкът на предприятията, посочен в член 12 от Регламент (ЕО) № 854/2004, се изменя, за да се заличат всички вписвания на бразилски предприятия, от които е разрешен вносът в Съюза на продукти от риболов, предназначени за консумация от човека.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2018 година.

            За Комисията

            Председател

         Jean-Claude JUNCKER

      (1)  ОВ L 139, 30.4.2004 г., стр. 206.

      (2)  https://ec.europa.eu/food/safety/international_affairs/trade/non-eu-countries_en

      (3)  Регламент (ЕО) № 2074/2005 на Комисията от 5 декември 2005 г. за установяване на мерки за прилагане по отношение на някои продукти съгласно Регламент (ЕО) № 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) № 854/2004 на Европейския парламент и на Съвета и Регламент (ЕО) № 882/2004 на Европейския парламент и на Съвета, за дерогиране от Регламент (ЕО) № 852/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004, ОВ L 338, 22.12.2005 г., стр. 27.


title: Регламент за изпълнение (ЕС) 2018/982 на Комисията от 11 юли 2018 година относно разрешението за употребата на препарат от бензоена киселина, калциев формат и фумарова киселина като фуражна добавка за пилета за угояване и пилета, отглеждани за кокошки носачки (притежател на разрешението Novus Europe N.A./S.V.) (Текст от значение за ЕИП.)

text:
                  12.7.2018

                  BG

                  Официален вестник на Европейския съюз

                  L 176/13

            РЕГЛАМЕНТ ЗА ИЗПЪЛНЕНИЕ (ЕС) 2018/982 НА КОМИСИЯТА
      от 11 юли 2018 година
      относно разрешението за употребата на препарат от бензоена киселина, калциев формат и фумарова киселина като фуражна добавка за пилета за угояване и пилета, отглеждани за кокошки носачки (притежател на разрешението Novus Europe N.A./S.V.)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за издаване на разрешение за употребата на препарат от бензоена киселина, калциев формат и фумарова киселина като фуражна добавка за пилета за угояване, пилета, отглеждани за кокошки носачки, и птичи видове с по-малко стопанско значение, отглеждани за угояване и за носачки. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението е за разрешаване на употребата на препарат от бензоена киселина, калциев формат и фумарова киселина като фуражна добавка за пилета за угояване, пилета, отглеждани за кокошки носачки, и птичи видове с по-малко стопанско значение за угояване и за носачки, като добавката следва да се класифицира в категорията „зоотехнически добавки“.

                  (4)

                  В становищата си от 2 декември 2014 г. (2) и 28 септември 2017 г. (3) Европейският орган за безопасност на храните („Органът“) заключи, че при предложените условия на употреба препаратът от бензоена киселина, калциев формат и фумарова киселина не се отразява неблагоприятно върху здравето на животните и хората, нито върху околната среда. Органът също така заключи, че добавката може да подобри показателите на пилетата за угояване, както и че това заключение може да се отнесе и за пилетата, отглеждани за кокошки носачки. Тъй като обаче не могат да се направят заключения относно границата на експозиция на добавката за основните целеви видове, заключенията относно безопасността не могат да бъдат екстраполирани за птичите видове с по-малко стопанско значение за угояване и за птичите видове с по-малко стопанско значение, отглеждани за носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на препарата от бензоена киселина, калциев формат и фумарова киселина беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 11 юли 2018 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ), 2015; 13(5):3794.

         (3)  EFSA Journal (Бюлетин на ЕОБХ), 2017; 15(10):5025.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg добавка/kg пълноценен фураж със съдържание на влага 12 %

                        Категория: „Зоотехнически добавки“. Функционална група: други зоотехнически добавки (подобряване на зоотехническите показатели)

                     4d14

                     Novus Europe N.A./S.V.

                     Препарат от бензоена киселина, калциев формат и фумарова киселина

                        Състав на добавката

                     Препарат от бензоена киселина, калциев формат и фумарова киселина с минимално съдържание на:

                                 Бензоена киселина: 42,5—50 %

                                 Калциев формат: 2,5 %—3,5 %

                                 Фумарова киселина: 0,8—1,2 %

                           В гранулиран вид

                        Характеристика на активното вещество

                     бензоена киселина CAS номер: 65-85-0 (чистота ≥ 99,0 %); C7H6O2

                     калциев формат: САS номер 544-17-2; C2H2O4Ca;
                     фумарова киселина (чистота ≥ 99,5 %): CAS номер 110-17-8; C4H4O4.

                        Метод за анализ
                         (1)

                     За определяне на бензоена киселина, калциев формат и фумарова киселина във фуражната добавка:

                                 —

                                 високоефективна течна хроматография с ултравиолетово откриване (HPLC-UV)

                           За определяне на общото съдържание на калций във фуражната добавка:

                                 —

                                 атомноабсорбционна спектрометрия (AAS) — EN ISO 6869; или

                                 —

                                 атомноемисионна спектрометрия с индуктивно свързана плазма (ICP-AES) — EN 15510

                           За определяне на бензоена киселина в премикси и фуражи:

                                 —

                                 високоефективна течна хроматография с ултравиолетов детектор (HPLC-UV)

                           За определяне на калциев формат и фумарова киселина във фуражната добавка:

                                 —

                                 високоефективна течна хроматография с йонно изключване с ултравиолетов или рефрактометричен детектор (HPLC-UV/RI)

                     Пилета за угояване
                     Пилета, отглеждани за кокошки носачки

                     —

                     500

                     1 000

                                 1.

                                 В упътването за употреба на добавката и премиксите се посочват условията на съхранение и устойчивостта при топлинна обработка.

                                 2.

                                 Добавката не се използва с други източници на бензоена киселина или бензоати, на калциев формат или формат и на фумарова киселина.

                                 3.

                                 За потребителите на добавката и премиксите стопанските субекти в областта на фуражите установяват процедури за работа и организационни мерки за преодоляване на потенциалните рискове във връзка с употребата им. Когато тези рискове не могат да бъдат отстранени или сведени до минимум чрез такива процедури и мерки, добавката и премиксите се използват с лични предпазни средства, включително предпазна дихателна маска.

                     1 август 2028 г.

            (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2018/1204 на Комисията от 27 август 2018 година за изменение за 290-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
                  27.8.2018

                  BG

                  Официален вестник на Европейския съюз

                  LI 217/1

         РЕГЛАМЕНТ ЗА ИЗПЪЛНЕНИЕ (ЕС) 2018/1204 НА КОМИСИЯТА
         от 27 август 2018 година
         за изменение за 290-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:

                     (1)

                     В приложение I към Регламент (ЕО) № 881/2002 са изброени лицата, групите и образуванията, обхванати от замразяването на финансови средства и икономически ресурси съгласно същия регламент.

                     (2)

                     На 23 август 2018 г. Комитетът по санкциите на Съвета за сигурност на ООН реши да добави три вписвания в списъка на лицата, групите и образуванията, спрямо които следва да се прилага замразяването на финансови средства и икономически ресурси. Поради това приложение I към Регламент (ЕО) № 881/2002 следва да бъде съответно изменено.

                     (3)

                     За да се гарантира ефективността на мерките, предвидени в настоящия регламент, той следва да влезе в сила незабавно,

               ПРИЕ НАСТОЯЩИЯ РЕГЛАМЕНТ:

            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставен в Брюксел на 27 август 2018 година.

                  За Комисията,

                  от името на председателя,

                  Началник на Службата за инструментите в областта на външната политика

            (1)  ОВ L 139, 29.5.2002 г., стр. 9.

            ПРИЛОЖЕНИЕ
            В приложение I към Регламент (ЕО) № 881/2002 в категорията „Физически лица“ се добавят следните вписвания:

                        „—

                        Mohammed Yusip Karim (известен също като a) Abu Walid Al Indunisi б) Zidni Elma в) Udtadz Syaifudin г) Mohammad Yusef Karim Faiz д) Muh Saifudin е) Kembar Khalid ж) Mohamad Yusuf Karim Saifullah Faiz з) Mohammad Saifuddin Mohammad Yusuf Faiz и) Ustadz Faiz й) Saifudin Faiz к) Kholid Faiz л) Abdullah Faiz м) Fauz Faturohman. Дата на раждане: 11.10.1978 г. Място на раждане: Индонезия. Адрес: Сирийска арабска република (местонахождение от 2015 г. насам). Гражданство: Индонезия. Друга информация: Старши член на Ислямска държава в Ирак и Леванта (ИДИЛ), включена в списъка като Ал-Кайда в Ирак. Вербува за ИДИЛ и инструктира лица да извършват терористични актове в онлайн видеа. Физическо описание: цвят на косата: черен; телосложение: слабо. Говори арабски и индонезийски език и Минданао диалект. Дата на определянето, посочена в член 7, буква г), параграф 2, точка i): 23.8.2018 г.

                        —

                        Mohamad Rafi Bin Udin (известен също като a) Mohd Radi Bin Udin б) Abu Awn al Malizi в) Muhammad Ratin г) Muhammad Rafiuddin д) Abu Una al Malayzie е) Mhammad Rahim Bin Udin ж) Abu Ayn Tok Cit з) Muhammad Ratin Bin Nurdin). Дата на раждане: 3.6.1966 г. Място на раждане: Negri Sembilan, Малайзия. Адрес: a) B-3B-19 Glenview Villa, Jalan 49 Off Jalan Kuari, Taman Pinggiran Cheras, 56000 Kuala Lumpur, Wilayah Persekutuan Kuala Lumpur, Malaysia (считано от 30 януари 2014 г.), б) 90-00-04 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaysia (считано от 23 април 2010 г.), в) 96-06-06 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaysia (считано от 6 април 2007 г.), г) Сирийска арабска република (местоположение от 2014 г.). Гражданство: а) Малайзия б) Индонезия. Паспорт №: Малайзия: номер A31142734, издаден на 6 ноември 2013 г. (издаден от Дирекцията за имиграция на Малайзия, валиден до 6 ноември 2015 г.). Национален идентификационен номер: Малайзия: национална карта за самоличност 660603-05-5267 (издадена от Националната регистрационна служба на Малайзия; издадена на Mohd Rafi bin Udin). Друга информация: Старши член на Ислямска държава в Ирак и Леванта (ИДИЛ), включена в списъка като Ал-Кайда в Ирак. Вербува за ИДИЛ и инструктира лица да извършват терористични актове в онлайн видеа. Физическо описание: цвят на очите: кафяв; цвят на косата: кафяв; цвят на кожата: тъмен. Говори английски, малайски, ограничен арабски. Дата на определянето, посочена в член 7, буква г), параграф 2, точка i): 23.8.2018 г.

                        —

                        Muhammed Reza Lahaman Kiram (известен още като a) Abdul Rahman, б) Abu Abdul Rahman al Filipini в) Abtol Rahman). Дата на раждане: 3.3.1990 г. Място на раждане: Zamboanga City, Zamboanga del Sur, Филипини. Адрес: a) Brgy Recodo, Zamboanga City, Western Mindanao, Philippines (предишен адрес), б) 96 IlangLlang, Sarmiento Subdivision, Panabo, Davao City, Eastern Mindanao, Philippines (предишен адрес), в) Сирийска арабска република (местонахождение от 2015 г.). Гражданство: Филипини. Паспорт №: а) Филипини: номер XX3966391 (издаден на 25.2.2015 г. от Министерството на външните работи на Филипините, дата на изтичане на валидността 24.2.2020 г.), б) Филипини: номер ЕС3524065. Друга информация: Старши член на Ислямска държава в Ирак и Леванта (ИДИЛ), включена в списъка като Ал-Кайда в Ирак. Вербува за ИДИЛ и инструктира лица да извършват терористични актове в онлайн видеа. Физическо описание: височина: 156 см; тегло: 60 кг (през септември 2016 г.); цвят на очите: черен; цвят на косата: черен; телосложение: средно; високи скули. Говори тагалог, английски, арабски. Дата на определянето, посочена в член 7, буква г), параграф 2, точка i): 23.8.2018 г.“


title: Регламент за изпълнение (ЕС) 2018/1245 на Съвета от 18 септември 2018 година за прилагане на член 21, параграф 1 от Регламент (ЕС) 2016/44 за ограничителни мерки с оглед на положението в Либия

text:
                  19.9.2018

                  BG

                  Официален вестник на Европейския съюз

                  L 235/1

         РЕГЛАМЕНТ ЗА ИЗПЪЛНЕНИЕ (ЕС) 2018/1245 НА СЪВЕТА
         от 18 септември 2018 година
         за прилагане на член 21, параграф 1 от Регламент (ЕС) 2016/44 за ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (1), и по-специално член 21, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 18 януари 2016 г. Съветът прие Регламент (ЕС) 2016/44.

                     (2)

                     На 11 септември 2018 г. комитетът към Съвета за сигурност на ООН (СС на ООН), създаден съгласно Резолюция 1970 (2011) на СС на ООН, добави едно лице в списъка на лицата и образуванията, подлежащи на ограничителни мерки.

                     (3)

                     Поради това приложение II към Регламент (ЕС) 2016/44 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Приложение II към Регламент (ЕС) 2016/44 се изменя съгласно предвиденото в приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 септември 2018 година.

                  За Съвета

                  Председател

               G. BLÜMEL

            (1)  ОВ L 12, 19.1.2016 г., стр. 1.

            ПРИЛОЖЕНИЕ
            Следното лице се добавя към списъка в приложение II към Регламент (ЕС) 2016/44:

                           „27.

                              Име: 1: Ibrahim 2: Saeed 3: Salim 4: Jadhran

                              Звание: няма данни Назначение: лидер на въоръжени милиции Дата на раждане: 1982 г. Място на раждане: няма данни Достоверен псевдоним: няма данни Недостоверен псевдоним: няма данни Гражданство: Либия Паспорт №: няма данни Национален идентификационен номер: няма данни Адрес: няма данни Дата на включване в списъка: 11 септември 2018 г. Друга информация: име на майката Salma Abdula Younis. Включен в списъка съгласно точки 15 и 17 от Резолюция 1970 (забрана за пътуване, замразяване на активи). Уеб адрес за специални известия на Интерпол и Съвета за сигурност на ООН: www.interpol.int/en/notice/search/un/xxxx.
                           Включен в списъка съгласно точка 11, букви б), в) и г) от Резолюция 2213 (2015); точка 11 от Резолюция 2362 (2017).
                           Допълнителна информация:

                                       —

                                       Либийската Главна прокуратура е издала заповед за арест на въпросното лице по обвинение за извършване на множество престъпления.

                                       —

                                       Въпросното лице е извършило въоръжени действия и нападения спрямо петролни съоръжения, разположени в района на „нефтения полумесец“, довели до разрушаването му, последното от които с дата 14 юни 2018 г.

                                       —

                                       Нападенията в района на „нефтения полумесец“ са довели до много жертви сред жителите на региона и са застрашили живота на цивилното население.

                                       —

                                       Нападенията периодично са блокирали износа на нефт от Либия между 2013 и 2018 г., което е довело до значителни загуби за либийската икономика.

                                       —

                                       Въпросното лице е направило опит за незаконен износ на нефт.

                                       —

                                       Въпросното лице набира чуждестранни бойци за многократните си нападения в района на „нефтения полумесец“.

                                       —

                                       Чрез действията си въпросното лице работи срещу стабилността на Либия и представлява пречка по пътя на либийските партии да разрешат политическата криза и да изпълняват плана за действие на ООН.“


title: Регламент за изпълнение (ЕС) 2018/1484 на Комисията от 4 октомври 2018 година относно минималната продажна цена за обезмаслено мляко на прах за двадесет и петата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
                  5.10.2018

                  BG

                  Официален вестник на Европейския съюз

                  L 251/24

         РЕГЛАМЕНТ ЗА ИЗПЪЛНЕНИЕ (ЕС) 2018/1484 НА КОМИСИЯТА
         от 4 октомври 2018 година
         относно минималната продажна цена за обезмаслено мляко на прах за двадесет и петата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
         като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
         като има предвид, че:

                     (1)

                     С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

                     (2)

                     Предвид офертите, получени за двадесет и петата частична покана за участие в търг, следва да се определи минимална продажна цена.

                     (3)

                     Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            За двадесет и петата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 2 октомври 2018 г., минималната продажна цена е 123 EUR/100 kg.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 октомври 2018 година.

                  За Комисията,

                  от името на председателя,

               Jerzy PLEWA

                  Генерален директор

                  Генерална дирекция „Земеделие и развитие на селските райони“

            (1)  ОВ L 347, 20.12.2013 г., стр. 671.

            (2)  ОВ L 206, 30.7.2016 г., стр. 71.

            (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) 2018/1489 на Комисията от 3 октомври 2018 година относно класирането на някои стоки в Комбинираната номенклатура

text:
                  8.10.2018

                  BG

                  Официален вестник на Европейския съюз

                  L 252/35

         РЕГЛАМЕНТ ЗА ИЗПЪЛНЕНИЕ (ЕС) 2018/1489 НА КОМИСИЯТА
         от 3 октомври 2018 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:

                     (1)

                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.

                     (2)

                     С Регламент (ЕИО) № 2658/87 са определени общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                     (3)

                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                     (4)

                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                     (5)

                     Мерките, предвидени в настоящия регламент, са в съответствие със становището на Комитета по Митническия кодекс,

               ПРИЕ НАСТОЯЩИЯ РЕГЛАМЕНТ:

            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.

            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 октомври 2018 година.

                  За Комисията,

                  от името на председателя,

               Stephen QUEST

                  Генерален директор

                  Генерална дирекция „Данъчно облагане и митнически съюз“

            (1)  ОВ L 269, 10.10.2013 г., стр. 1.

            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

            ПРИЛОЖЕНИЕ

                        Описание на стоките

                        Класиране
                        (код по КН)

                        Основания

                        (1)

                        (2)

                        (3)

                        Изделие от пластмаса под формата на комплект, предвиден за продажба на дребно, състоящ се от:

                                    —

                                    три съединителя за градински маркуч,

                                    —

                                    разпръскваща дюза с механизъм за регулиране на вида на водната струя, както и за спиране или пускане на потока,

                                    —

                                    свързващи елементи, оборудвани с гумени уплътнения (т.нар. „О-пръстени“).

                              Това изделие е представено за използване в градини, за пръскане и напояване на растенията.
                        Вж. изображенията (*1).

                        8481 80 99

                        Класирането се определя от общи правила 1, 3, буква б) и 6 за тълкуване на Комбинираната номенклатура и от описанието на кодове по КН 8481 , 8481 80  и 8481 80 99 .
                        Разпръскващата дюза, която променя вида на водната струя и регулира потока на течността, придава на комплекта неговия основен характер.
                        Изделието не е нито напоителна система (вж. също Обяснителните бележки към Хармонизираната система (ОБХС) за позиция 8424 , буква Д), нито механичен градински разпръскващ апарат. То има обективните характеристики на накрайник за гъвкави тръби, снабден с арматурни артикули или други устройства за регулиране на потока на течността и вида на струята, който е изключен от позиция 8424  (вж. също Обяснителните бележки към ХС за позиция 8424 , буква Г). Накрайниците за гъвкави тръби и подобните им изделия, снабдени с кранове или вентили за образуване на струя или разпръскване, се класират в позиция 8481  (вж. също Обяснителните бележки към Хармонизираната система за позиция 8481 , точка 11). Следователно се изключва класирането в позиция 8424 .
                        Поради това изделието трябва да бъде класирано в код по КН 8481 80 99  като „други вентили“.

               (*1)  Изображенията са само за информация.


title: Регламент за изпълнение (ЕС) 2018/1632 на Комисията от 30 октомври 2018 година за разрешаване на пускането на пазара на основен суроватъчен белтъчен изолат от краве мляко като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

text:
                  31.10.2018

                  BG

                  Официален вестник на Европейския съюз

                  L 272/23

         РЕГЛАМЕНТ ЗА ИЗПЪЛНЕНИЕ (ЕС) 2018/1632 НА КОМИСИЯТА
         от 30 октомври 2018 година
         за разрешаване на пускането на пазара на основен суроватъчен белтъчен изолат от краве мляко като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:

                     (1)

                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.

                     (2)

                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.

                     (3)

                     В съответствие с член 12 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на нова храна и за актуализиране на списъка на Съюза.

                     (4)

                     На 22 август 2016 г. дружеството Armor Protéines S.A.S. („заявителят“) подаде до компетентния орган на Ирландия заявление за пускане на пазара на Съюза на основен суроватъчен белтъчен изолат от краве мляко, получен от обезмаслено мляко след редица етапи на пречистване, като нова хранителна съставка по смисъла на член 1, параграф 2, буква д) от Регламент (ЕО) № 258/97 на Европейския парламент и на Съвета (3). Заявлението е за използване на основния суроватъчен белтъчен изолат от краве мляко в храни за кърмачета и преходни храни, в заместители на целодневния хранителен прием за регулиране на телесното тегло и в храни за специални медицински цели, както и в хранителни добавки.

                     (5)

                     В съответствие с член 35, параграф 1 от Регламент (ЕС) 2015/2283 всяко заявление за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 относно нови храни и нови хранителни съставки и по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.

                     (6)

                     Макар заявлението за пускане на пазара на основния суроватъчен белтъчен изолат от краве мляко като нова храна в рамките на Съюза да е подадено до държава членка в съответствие с член 4 от Регламент (ЕО) № 258/97, то отговаря и на изискванията, определени в Регламент (ЕС) 2015/2283.

                     (7)

                     На 27 юни 2017 г. компетентният орган на Ирландия представи доклада си за първоначална оценка. В него той стига до заключението, че основният суроватъчен белтъчен изолат от краве мляко отговаря на критериите за нова хранителна съставка, определени в член 3, параграф 1 от Регламент (ЕО) № 258/97.

                     (8)

                     На 4 юли 2017 г. Комисията препрати доклада за първоначална оценка на другите държави членки. В 60-дневния срок, предвиден в член 6, параграф 4, първа алинея от Регламент (ЕО) № 258/97, другите държави членки представиха обосновани възражения във връзка с безопасността на основния суроватъчен белтъчен изолат от краве мляко за кърмачетата, както и с токсикологичната значимост на резултатите от 6-седмично проучване на токсичността за развиващия се организъм при млади плъхове (4).

                     (9)

                     Предвид възраженията, представени от другите държави членки, на 11 декември 2017 г. Комисията се консултира с Европейския орган за безопасност на храните („Органа“), като поиска от него да извърши допълнителна оценка на основния суроватъчен белтъчен изолат от краве мляко като нова хранителна съставка в съответствие с Регламент (ЕО) № 258/97.

                     (10)

                     В последващо заявление от 3 януари 2018 г. заявителят отправи до Комисията искане за защита на данните, обект на права на собственост, за няколко изследвания, представени в подкрепа на заявлението му, а именно — две клинични изследвания на основния суроватъчен белтъчен изолат от краве мляко, проведени върху хора (5) (6), бактериално изследване ин витро за обратни мутации (7), микроядрен тест ин витро на клетки от бозайници (8), 90-дневно изследване за орална токсичност при плъхове (9), 6-седмично проучване на токсичността за развиващия се организъм при млади плъхове и електрофоретичен анализ на основния суроватъчен белтъчен изолат от краве мляко (10).

                     (11)

                     На 27 юни 2018 г. Органът прие научно становище относно безопасността на основния суроватъчен белтъчен изолат от краве мляко като нова храна съгласно Регламент (ЕС) 2015/2283 (11). Становището е в съответствие с изискванията на член 11 от Регламент (ЕС) 2015/2283.

                     (12)

                     Това становище дава достатъчно основания да се установи, че при предложените видове и нива на употреба като съставка в храни за кърмачета и преходни храни, в заместители на целодневния хранителен прием за регулиране на телесното тегло, в храни за специални медицински цели и в хранителни добавки основният суроватъчен белтъчен изолат от краве мляко отговаря на изискванията на член 12, параграф 1 от Регламент (ЕС) 2015/2283.

                     (13)

                     В становището си относно основния суроватъчен белтъчен изолат от краве мляко Органът приема данните от 90-дневното изследване за орална токсичност при плъхове като основа за определяне на референтна стойност и за преценка на това дали границата на експозиция във връзка с предложения максимален прием на новата храна от хора е достатъчна. Поради това се приема, че без данните от доклада от посоченото изследване не би било възможно да се направят заключенията относно безопасността на основния суроватъчен белтъчен изолат от краве мляко.

                     (14)

                     След като получи становището на Органа, Комисията поиска от заявителя допълнително да поясни предоставената обосновка във връзка с претенцията за права на собственост върху доклада от 90-дневното изследване за орална токсичност при плъхове, както и с претенцията за изключително право на позоваване на това изследване, както е посочено в член 26, параграф 2, букви а) и б) от Регламент (ЕС) 2015/2283.

                     (15)

                     Заявителят също така посочи, че към момента на подаване на заявлението той е притежавал права на собственост и изключителни права да се позовава на изследването съгласно националното право и че поради това трети страни не могат законно да имат достъп до това изследване или да го използват. Комисията направи оценка на цялата информация, предоставена от заявителя, и счита, че той е доказал в достатъчна степен, че е изпълнил изискванията по член 26, параграф 2 от Регламент (ЕС) 2015/2283.

                     (16)

                     Следователно, както е предвидено в член 26, параграф 2 от Регламент (ЕС) 2015/2283, за срок от пет години, считано от датата на влизане в сила на настоящия регламент, Органът следва да не използва в полза на следващ заявител 90-дневното изследване за орална токсичност при плъхове, което е включено в досието на заявителя и без което той не би могъл да направи оценка на новата храна. В резултат на това пускането на пазара в рамките на Съюза на новата храна, разрешена с настоящия регламент, следва да бъде ограничено в полза на заявителя за срок от пет години.

                     (17)

                     Фактът обаче, че разрешаването на посочената нова храна и позоваването на 90-дневното изследване за орална токсичност при плъхове, съдържащи се в досието на заявителя, са ограничени единствено в полза на заявителя, не възпрепятства други заявители да подават заявления за разрешение за пускане на пазара на същата нова храна, при условие че заявлението им се основава на законно събрана информация в подкрепа на разрешението по настоящия регламент.

                     (18)

                     Тъй като източникът на новата храна е мляко, а то е включено в приложение II към Регламент (ЕС) № 1169/2011 на Европейския парламент и на Съвета (12) като едно от веществата или продуктите, причиняващи алергии или непоносимост, храните и хранителните добавки, които съдържат основен суроватъчен белтъчен изолат от краве мляко, следва да бъдат надлежно етикетирани съгласно изискванията по член 21 от посочения регламент.

                     (19)

                     С Директива 2002/46/ЕО на Европейския парламент и на Съвета (13) се определят изискванията относно хранителните добавки. Използването на основния суроватъчен белтъчен изолат от краве мляко следва да бъде разрешено, без да се засягат разпоредбите на посочената директива.

                     (20)

                     С Регламент (ЕС) № 609/2013 на Европейския парламент и на Съвета (14) се установяват изисквания относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло. Използването на основния суроватъчен белтъчен изолат от краве мляко следва да бъде разрешено, без да се засягат разпоредбите на посочения регламент.

                     (21)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1

               1.   Основният суроватъчен белтъчен изолат от краве мляко, описан в приложението към настоящия регламент, се включва в списъка на Съюза на разрешените нови храни, установен в Регламент за изпълнение (ЕС) 2017/2470.

               2.   За срок от пет години от датата на влизане в сила на настоящия регламент само на първоначалния заявител:

                           —

                           дружество: Armor Protéines S.A.S.

                           —

                           адрес: Armor Protéines S.A.S., 19 bis, rue de la Libération 35460 Saint-Brice-en-Coglès, Франция,

                     се разрешава да пуска на пазара в рамките на Съюза новата храна, посочена в параграф 1, освен когато следващ заявител получи разрешение за новата храна, без да се позовава на данните, защитени съгласно член 2 от настоящия регламент, или със съгласието на Armor Protéines S.A.S.

               3.   Вписването в списъка на Съюза, посочено в параграф 1, включва условията за употреба и изискванията за етикетиране, определени в приложението към настоящия регламент.

               4.   Предвиденото в настоящия член разрешение не засяга разпоредбите на Регламент (ЕС) № 1169/2011, на Директива 2002/46/ЕО и на Регламент (ЕС) № 609/2013.

            Член 2
            Изследването, включено в досието на заявителя, въз основа на което Органът е направил оценка на новата храна по член 1 и което е посочено от заявителя като отговарящо на изискванията по член 26, параграф 2 от Регламент (ЕС) 2015/2283, не може да бъде използвано без съгласието на Armor Protéines S.A.S. в полза на следващ заявител за срок от пет години, считано от датата на влизане в сила на настоящия регламент.

            Член 3
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.

            Член 4
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 327, 11.12.2015 г., стр. 1.

            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).

            (3)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).

            (4)  Spézia (2012).

            (5)  Armor Protéines (2013).

            (6)  Schmitt & Mireaux (2008).

            (7)  Sire, G. (2012a).

            (8)  Sire, G. (2012b).

            (9)  Silvano (2012).

            (10)  Armor Protéines (2017).

            (11)  EFSA Journal (Бюлетин на ЕОБХ), 2018; 16(7):5360.

            (12)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).

            (13)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).

            (14)  Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (ОВ L 181, 29.6.2013 г., стр. 35).

            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:

                        1)

                        В таблица 1 (Разрешени нови храни) се добавя следната последна колона:
                        „Защита на данните“

                        2)

                        В таблица 1 (Разрешени нови храни) се вмъква следното вписване по азбучен ред:

                                    Разрешена нова храна

                                    Условия, при които новата храна може да се употребява

                                    Допълнителни специфични изисквания за етикетиране

                                    Други изисквания

                                    Защита на данните

                                    „Основен суроватъчен белтъчен изолат от краве мляко

                                       Посочена категория храни

                                       Максимални нива

                                    Означението на новата храна при етикетиране на хранителните продукти, в които се съдържа, е „Суроватъчен белтъчен изолат от мляко“.
                                    Върху хранителните добавки, съдържащи основен суроватъчен белтъчен изолат от краве мляко, се поставя следният текст:

                                       „Тази хранителна добавка не трябва да се консумира от деца/подрастващи на възраст под три/осемнадесет (*) години.“

                                                (*)

                                                В зависимост от възрастовата група, за която е предназначена хранителната добавка.

                                    Разрешена на 20 ноември 2018 г. Включването на настоящото вписване се основава на научни доказателства, обект на права на собственост, и научни данни, защитени в съответствие с член 26 от Регламент (ЕС) 2015/2283.
                                    Заявител: Armor Protéines S.A.S., 19 bis, rue de la Libération 35460 Saint-Brice-en-Coglès, Франция. По време на периода на защита на данните новата храна основен суроватъчен белтъчен изолат от краве мляко е разрешена за пускане на пазара в рамките на Съюза само от Armor Protéines S.A.S., освен когато следващ заявител получи разрешение за новата храна, без да се позовава на научните доказателства, обект на права на собственост, или на научните данни, защитени в съответствие с член 26 от Регламент (ЕС) 2015/2283, или със съгласието на Armor Protéines S.A.S.
                                    Краен срок на защитата на данните: 20 ноември 2023 г.“

                                    Храни за кърмачета по смисъла на определението в Регламент (ЕС) № 609/2013

                                    30 mg/100 g (на прах)
                                    3,9 mg/100 mL (реконституиран)

                                    Преходни храни по смисъла на определението в Регламент (ЕС) № 609/2013

                                    30 mg/100 g (на прах)
                                    4,2 mg/100 mL (реконституиран)

                                    Заместители на целодневния хранителен прием за регулиране на телесното тегло по смисъла на определението в Регламент (ЕС) № 609/2013

                                    300 mg/ден

                                    Храни за специални медицински цели по смисъла на определението в Регламент (ЕС) № 609/2013

                                    58 mg/ден за малки деца
                                    380 mg/ден за деца и подрастващи на възраст от 3 до 18 години
                                    610 mg/ден за възрастни

                                    Хранителни добавки по смисъла на определението в Директива 2002/46/ЕО

                                    58 mg/ден за малки деца
                                    250 mg/ден за деца и подрастващи на възраст от 3 до 18 години
                                    610 mg/ден за възрастни

                        3)

                        В таблица 2 (Спецификации) се вмъква следното вписване по азбучен ред:

                                    Разрешена нова храна

                                    Спецификации

                                    „Основен суроватъчен белтъчен изолат от краве мляко

                                       Описание

                                    Основният суроватъчен белтъчен изолат от краве мляко е жълтеникаво-сивкав прах, получен от обезмаслено краве мляко чрез преминаване през редица етапи на изолиране и пречистване.

                                       Характеристики/състав

                                    Общо белтък (w/w на продукта): ≥ 90 %
                                    Лактоферин (w/w на продукта): 25—75 %
                                    Лактопероксидаза (w/w на продукта): 10—40 %
                                    Други белтъци (w/w на продукта): ≤ 30 %
                                    TGF-β2: 12—18 mg/100 g
                                    Влажност: ≤ 6,0 %
                                    pH (5 % разтвор w/v): 5,5—7,6
                                    Лактоза: ≤ 3,0 %
                                    Мазнини: ≤ 4,5 %
                                    Пепел: ≤ 3,5 %
                                    Желязо: ≤ 25 mg/100 g

                                       Тежки метали

                                    Олово: < 0,1 mg/kg
                                    Кадмий: < 0,2 mg/kg
                                    Живак: < 0,6 mg/kg
                                    Арсен: < 0,1 mg/kg

                                       Микробиологични критерии:

                                    Брой мезофилни аеробни микроорганизми: ≤ 10 000  CFU/g

                                       Enterobacteriaceae: ≤ 10 CFU/g

                                       Escherichia coli: отрицателен резултат/g
                                    Коагулаза положителни Staphylococci: отрицателен резултат/g

                                       Salmonella: отрицателен резултат/25 g

                                       Listeria: отрицателен резултат/25 g

                                       Cronobacter spp.: отрицателен резултат/25 g
                                    Плесени: ≤ 50 CFU/g
                                    Дрожди: ≤ 50 CFU/g
                                    CFU: образуващи колония единици“